9 naj bodov úspešného posilňovania – bod číslo 1 Uprednostňujte základné cviky
Uprednostňujte základné cviky - je prvý z 9 základných bodov úspešného posilňovania
1.Uprednostňujte základné cviky – Prvý z 9 naj bodov úspešného posilňovania, alebo čo všetko potrebujete pre telo a zdravie po akom túžite
Zamerajte sa na základné cviky, ktoré poskytujú najväčšie benefity posilňovania.
Úplne najzákladnejšie sú mŕtve ťahy, drepy, tlaky na lavici a zhyby.
Práve vykonávanie týchto cvikov buduje najlepšie postavy kulturistov, fitnesákov, športovcov i lepších návštevníkov posilňovní a to platí aj u žien. Vo vašich tréningoch im venujte 2/3 času cvičenia.
Voľte záťaž, ktorú dokážete dokonale ovládať. Využívajte všetky variácie, úchopy, dĺžky pohybu i modifikácie cviku. Začnite však vždy naučením sa dokonalej základnej verzie cviku. Tento postup zvoľte aj pri iných ako základných cvikoch.
Existujú mnohé verzie cvikov, ktoré sú teoreticky i prakticky veľmi dobre využiteľné v rôznych smeroch. Takmer všetky ale vychádzajú zo základných techník cvikov.
POZN.: V prípade, že je cvik alebo jeho úprava teoreticky i prakticky fantastickým cvikom a vy viete, že je pre vás pohybovo alebo inak problémový, vzhľadom k vašej stavbe tela, zraneniam alebo iným obmedzeniam. Nepoužívajte ho!
Nájdite si jeho najvhodnejšiu alternatívu alebo využite jeho prípadnú úpravu pre vás, ktorá bude osožná a zvládnuteľná.
Mohlo by Vás zaujímať – 6 pravidiel ako správne trénovať brucho
Prečo mám cvičiť základné cviky? Pretože:
-sa zameriavajú na najväčšie svalové partie na tele;
-precvičením najväčších svalových partií urobíte najviac "roboty";
-či už chcete chudnúť (spáliť čo najviac kalórií) alebo naberať svaly (stimulovať ich rast) v najväčších svaloch spálite najviac kalórií a najlepšie stimulujete rast;
-znásobíte svoju silu aj na iných ako prioritne precvičovaných partiách;
-zlepšíte svoju funkčnosť a silu kĺbov, šliach a úponov.
V prípade, že vás argumenty v tomto bode nepresvedčili o dôležitosti používania základných cvikov využite pozorovanie v praxi.
Pozorujte tréning kulturistov alebo len pár ľudí s naozaj dobrou figúrou vo vašom fitnescentre.
Vykonávajú prioritne základné cviky? Som si istý, že odpoveď bude áno u 95%.
Mnoho cvičencov hľadá skratky v podobe rôznych cvičení a základným cvikom sa vyhýbajú, pretože sú ťažké. Práve preto, že sú ťažké sú účinné. Pri ich cvičení zapájate nielen najviac svalov ale i často prekonávate najdlhšie dráhy.
Mohlo by Vás zaujímať – Môj 6 týždňový pokus – ako veľmi je dôležité plánovanie a príprava jedla?
Ak máte stále pochybnosti o používaní prioritne základných cvikov, proste ich na jeden mesiac zaraďte v 2/3 svojho tréningu.
Jeden mesiac je dostatočne dlhá a v skutočnosti veľmi krátka doba. Uvidíte sami, či pri základných cvikoch zostanete alebo nie. Ja som si istý, že áno.
Autor: Ľuboš Gsch
Foto: Goodfon.su